สวัสดีค่ะเวลาอาบน้ำชอบมีผื่นแดงๆและคันด้วยบริเวณท้องถึงหน้าอกตอนนี้เริ่มมาแขนแล้วค่ะ พอหลังอาบน้ำสักพักก็หายค่ะ แต่บริเวณขาไม่เป็นอะไร อยากทราบว่าสามารถแก้ยังไงได้บ้างคะ😢😭
สวัสดีค่ะ อาการอาบน้ำไปแล้วมีผื่นแดงๆและคันตรงท้องและหน้าอก เป็นซักพักแล้วหายนั้น อาจจะเกิดจาก ผื่นผิวหนังอักเสบที่อาจสัมพันธ์กับการระคายจากสบู่ที่ใช้ การไปขัดถูแรงๆ ผื่นลมพิษจากการแพ้น้ำ (แต่พบได้น้อย และมักเป็นผื่นปื้นนูนชัดเจน) เป็นต้นซึ่งถ้าเป็นแค่ซักพักหนึ่งแล้วหายไปเอง ไม่ก่อให้เกิดอาการอะไรชัดเจนหลังจากนั้น ก็น่าจะไม่ได้มีสาเหตุที่ร้ายแรงให้สังเกตอาการ และหลีกเลี่ยงการถูสบู่แรงๆ ใช้สบู่อ่อนโยน แต่ถ้ามีอาการเป็นมากต่อเนื่อง หลังอาบน้ำไปซักพักก็ไม่หาย ผื่นลาม คันมาก ควรไปพบแพทย์เพื่อตรวจเพิ่มเติม